CELEX: 32022D0049
Language: et
Date: 2021-12-15 00:00:00
Title: Euroopa Parlamendi ja nõukogu otsus (EL) 2022/49, 15. detsember 2021, Euroopa Liidu Solidaarsusfondi kasutuselevõtmise kohta, et aidata Horvaatiat seoses 28. detsembril 2020 alanud maavärinatega

14.1.2022   
               
               
                  ET
               
               
                  Euroopa Liidu Teataja
               
               
                  L 9/37
               
            
         EUROOPA PARLAMENDI JA NÕUKOGU OTSUS (EL) 2022/49,
         15. detsember 2021,
         Euroopa Liidu Solidaarsusfondi kasutuselevõtmise kohta, et aidata Horvaatiat seoses 28. detsembril 2020 alanud maavärinatega
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta, (1) eriti selle artikli 4 lõiget 3,
         võttes arvesse eelarvedistsipliini, eelarvealast koostööd ja usaldusväärset finantsjuhtimist ning uusi omavahendeid, sh tegevuskava uute omavahendite kehtestamiseks käsitlevat Euroopa Parlamendi, nõukogu ja komisjoni 16. detsembri 2020. aasta institutsioonidevahelist kokkulepet, (2) eelkõige selle punkti 10,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Liidu Solidaarsusfondi (edaspidi „fond“) eesmärk on võimaldada liidul kiiresti, tulemuslikult ja paindlikult reageerida kriisiolukordadele ning näidata üles solidaarsust suure või piirkondliku looduskatastroofi või ulatusliku rahvatervise hädaolukorra tagajärjel kannatanud piirkondade elanikega.
                  
               
                     (2)
                  
                  
                     Nõukogu määruse (EL, Euratom) 2020/2093 (3) artikli 9 kohaselt ei tohi fondist saadav rahaline toetus ületada ülemmäärasid. Mitmeaastase finantsraamistiku määruse artikli 9 lõigete 2 ja 4 kohaselt ning võttes arvesse solidaarsus- ja hädaabireservi varasemaid kasutuselevõtmisi 2021. aastal, on maksimumsumma, mille saab fondist kasutusele võtta, 359 968 632 eurot, mis on piisav käesolevast otsusest tulenevate vajaduste katmiseks.
                  
               
                     (3)
                  
                  
                     Horvaatia esitas 18. märtsil 2021 taotluse fondi vahendite kasutuselevõtmiseks pärast 28. detsembril 2020 alanud maavärinaid.
                  
               
                     (4)
                  
                  
                     Horvaatia esitatud taotlus täidab fondist rahalise abi saamise tingimused, nagu on sätestatud määruse (EÜ) nr 2012/2002 artiklites 2 ja 4.
                  
               
                     (5)
                  
                  
                     Seega tuleks fondi vahendid kasutusele võtta, et anda Horvaatiale rahalist abi.
                  
               
                     (6)
                  
                  
                     Selleks et fondi vahendid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu 2021. aasta üldeelarves võetakse Horvaatia jaoks Euroopa Liidu Solidaarsusfondi vahenditest kulukohustuste ja maksete assigneeringutena kasutusele 319 192 359 eurot, sealhulgas 41 325 507 eurot ettemaksena.
         
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            Seda kohaldatakse alates 15. detsembrist 2021.
         
         
            Strasbourg, 15. detsember 2021
            
               
                  Euroopa Parlamendi nimel
               
               
                  president
               
               D. M. SASSOLI
            
            
               
                  Nõukogu nimel
               
               
                  eesistuja
               
               A. LOGAR
            
         
         
            (1)  EÜT L 311, 14.11.2002, lk 3.
         
            (2)  ELT L 433 I, 22.12.2020, lk 28.
         
            (3)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433 I, 22.12.2020, lk 11).